钦定古今图书集成/明伦汇编/氏族典/第055卷 > 《廖用贤尚友录》 > 徐庶
## 钦定古今图书集成/明伦汇编/氏族典/第055卷 > 《廖用贤尚友录》 > 徐庶

按《蜀志诸葛亮传》：亮身长八尺，每自比于管仲、乐毅，
时人莫之许也。惟博陵崔州平，颍川徐庶元直谓为
信然。先主屯新野，徐庶见先主，先主器之，谓先主曰：
“‘诸葛孔明者，卧龙也。将军岂愿见之乎’？先主曰：‘君与
俱来’。庶曰：‘此人可就见，不可屈致也。将军宜枉驾顾
之’。”由是先主遂诣亮。刘表卒。琮闻曹公来征，遣使请
降。先主在樊闻之，率其众南行。亮与徐庶并从，为曹
公所追破，获庶母。庶辞先主而指其心曰：“本欲与将
军共图王霸之业者，以此方寸之地也。今已失老母，
方寸乱矣，无益于事，请从此别。”遂诣曹公。〈按魏略庶先名福本

《单家子》少为人报仇，易今姓名仕至右中郎将御史中丞。